b"\n_START_ARTICLE_\nKaniel Dickens\n_START_SECTION_\nCarrera esportiva\n_START_PARAGRAPH_\nVa ser triat en la segona ronda del Draft de l'NBA del 2000 en el lloc 50, per Utah Jazz. Despr\xc3\xa9s de no trobar lloc a l'NBA decideix anar-se'n a jugar a l'Ural Great de R\xc3\xbassia, i d'aqu\xc3\xad l'equip d'exhibici\xc3\xb3 dels Harlem Globetrotters. A l'any seg\xc3\xbcent \xc3\xa9s triat en la vuitena posici\xc3\xb3 del draft de l'NBA D-League per Fayetteville Patriots, on juga fins a novembre de 2001. Juga en diferents equips nord-americans fins a arribar el 2003 als Portland Trail Blazers de l'NBA. A comen\xc3\xa7aments de 2004 canvia per un equip de la CBA, i en el mes de mar\xc3\xa7 del mateix any fa el salt a Europa per jugar al Joventut de Badalona. Al juliol torna als Estats Units, on anir\xc3\xa0 alternant equips d'NBA, CBA i NBDL. Tamb\xc3\xa9 jug\xc3\xa0 a la lliga ucra\xc3\xafnesa, la italiana i la francesa. Es va retirar com a jugador dels Southland Sharks de Nova Zelanda."